Savoy-teatterin maailmanmusiikkisyksy täydentyy ukrainalaisen worldbeat-yhtye Luikun vierailulla marraskuussa!
Savoy-teatterin maailmanmusiikkisyksy täydentyy ukrainalaisen worldbeat-yhtye Luikun vierailulla marraskuussa! Kiovasta kotoisin olevan Luiku-yhtyeen intohimoinen musiikki ammentaa vaikutteita Balkanin, Välimeren ja ukrainalaisen perinteen piiristä. Yhtyeen sointimaailma koostuu sekä elektronisista että live-perkussioista, voimakkaasta vaskipuhallinsektiosta, kahdesta laulusolistista ja runsaasta vaihtuvasta instrumentaatiosta. Yhtyeen johtohahmo ja säveltäjä on tunnettu ukrainalainen muusikko ja tuottaja Dmytro Tsyperdyuk. Luiku alkoi alun perin ääniraitaprojektina dokumenttia varten, mutta kasvoi myöhemmin täysipainoiseksi livekokoonpanoksi. Luikun musiikki sisältää monia erilaisia kultturillisia vaikutteita, mikä on seurausta Dmytron pitkäaikaisesta intohimosta maailmanmusiikkia kohtaan. Pitkillä matkoillaan Transkarpaattien seuduille hän inspiroitui ja ammensi paikallisesta musiikista missä milloinkin liikkui. Luikun musiikki on monivärinen sekoitus useita etnisiä musiikkityylejä: ukrainalaista, turkkilaista, puolalaista, unkarilaista sekä romanialaista perinnettä. Nämä vauhdikkaat sävelet saavat niin mielen kuin ruumiin liikkumaan ja unohtamaan kaikki huolet! Kesto n. 1 t 30 min, ei väliaikaa Permanto K18 anniskelualue. Parveke S, ei anniskelua *** Savoy WORLD -sarjalipulla koet syksyn tähtihetket edullisemmin! Savoy World on Savoy-teatterin tuottama konserttisarja, jossa esitellään monipuolisesti musiikkia eri puolilta maailmaa. Syksyllä 2023 sarjassa mukana ovat meksikolainen laulajatähti Lila Downs, Luiku World Beats -yhtye Kiovasta, Ukrainasta sekä bosnialainen perinnekokoonpano Mostar Sevdah Reunion. Osta nyt Savoy WORLD -sarjalippu hintaan 125 €. Sarjalipun konsertit: su 10.9. klo 18.00 Lila Downs (Meksiko) pe 3.11. klo 19.00 Luiku (Ukraina) to 9.11. klo 19.00 Mostar Sevdah Reunion (Bosnia ja Hertsegovina)